《奉赋水仙花诗以谢提宫龚丈之贶》
宋代·叶子强

水晶宫阙云母軿，列仙夜宴晓未阑。
万妃倚竹翠袖寒，捧黄金杯白玉盘。
劝酬未足云中欢，天门叫班奏祥鸾。
惊此绰约落尘寰，嫣然花面明雕栏。
天香宫态冰雪颜，江梅避舍不敢干。
肯与哙伍羞山樊，说似诗伯平章看。

作者简介：叶子强，字自彊（《昆山杂咏》卷下），缙云（今属浙江）人。孝宗淳熙三年（一一七六）知昆山县（《吴都文粹》卷九）。今录诗六首。